Malnavas lidlauks

Malnavas lidlauks ir nesertificēts lidlauks un kādreizējais improvizētais kara lidlauks Ludzas novadā. Izvietojies Malnavas pagasta vidusdaļā Ījevkas strauta krastā pie autoceļa P49 Malnavas ciema dienvidu nomalē un atrodas 7,8 kilometru attālumā no Krievijas robežas. Lidlaukā ir viens labā stāvoklī esošs 400 m garš un 20 m plats asfalta seguma skrejceļš. Izvietots pierobežas EVR17 2500 pēdu augstajā lidojumu lieguma zonā.Latvian AIP

 Vēsture 
Malnavas lidlauks plašāk zināms Ādolfa Hitlera apmeklējuma dēļ. Hitlers ieradās Malnavas lidlaukā 1941. gada 21. jūlija rītā operācijas Barbarosa, nacistiskās Vācijas iebrukuma Padomju Savienībā, agrīnajā fāzē. Viņš ieradās ap plkst 6:15 ar militārā transporta lidmašīnu "Junkers" feldmaršala Vilhelma Keitela pavadībā. Lidojumu pavadīja vismaz deviņi "Messerschmitt" iznīcinātāji Hitlera drošībai. Mercedes kabrioletā viņš no Malnavas kara lidlauka devās pa aleju cauri vārtiem uz Malnavas muižu, kur atradās gan štābs, gan Latgales lauksaimniecības vidusskola. Pēc kara lidlauku izmantoja lauksaimniecības aviācijai. Mūsdienās to izmanto kā amatieru autosporta sacensību vietu, pie lidlauka ierīkota autokrosa trase.

 Atsauces 

 Ārējās saites 

Kategorija:Malnavas pagasts